
Iktatószám: 35/2026/PTE DOK

PÁLYÁZATI FELHÍVÁS
a Pécsi Tudományegyetem Doktorandusz Önkormányzat elnökének személyére

A Pécsi Tudományegyetem Doktorandusz Önkormányzatának (a továbbiakban: PTE DOK) Küldöttgyűlése a 2026. július 30-31. napján tartott elektronikus szavazáson hozott 56/2026 (VII.31.) számú határozatával, a PTE DOK Alapszabály 21.§ (3) bekezdése alapján pályázatot ír ki a szervezet elnökének megválasztására. 

Pályázati jogosultság

A PTE DOK Alapszabály 21.§ (4)-(4a) bekezdései értelmében elnöknek választható bármely, az Egyetem valamely doktori iskolájában aktív doktorandusz vagy doktorjelölti jogviszonnyal rendelkező doktorandusz vagy doktorjelölt, aki a jelentkezési határidőn belül érvényes pályázatot nyújtott be. Nem lehet elnök az, akinek a PTE DOK-kal fennálló bármilyen tisztségviselői vagy ügyvivői mandátuma visszahívással szűnt meg, a megszűnéstől számított két évig. 

A pályázat formai követelményei

A PTE DOK Alapszabály 21.§ (5)-(6) bekezdései értelmében az elnök személyére szóló pályázatnak tartalmaznia kell: 

a) jelentkezési lapot
b) aktív doktorandusz vagy doktorjelölti jogviszony-igazolást
c) önéletrajzot
d) motivációs levelet
e) választási programtervet.

Amennyiben a pályázat nem tartalmazza a fent meghatározott dokumentumokat, az a pályázat hiánypótlás nélküli elutasítását vonja maga után. A beérkező pályázatokat a PTE DOK Ellenőrző Bizottsága ellenőrzi. 

Pályázat postára adásának határideje 

2026. augusztus 7. (péntek)

A pályázat érvényesen kizárólag postai úton, tértivevényes formában, ajánlott küldeményként nyújtható be, az alábbi címre: 

Pécsi Tudományegyetem Doktorandusz Önkormányzat
7622 Pécs, Vasvári Pál utca 4. 

A borítékon szerepelnie kell a „Pályázat – PTE DOK elnök személyére” megnevezésnek.

Az elnökválasztó Küldöttgyűlés várható időpontja: 2026. augusztus 27. (csütörtök)
Az elnök megválasztására vonatkozó további szabályok

A PTE DOK Alapszabály 21.§ értelmében: 

a) az elnököt nyilvános pályázat alapján a Küldöttgyűlés választja 2 évre;
b) az elnök megválasztásához a küldöttgyűlési tagok több mint felének támogató szavazata szükséges;
c) amennyiben egyik jelölt sem szerzi meg a megválasztáshoz szükséges szavazatmennyiséget, 8 napon belül második fordulót kell tartani;
d) a második fordulóban csak az első fordulóban két legtöbb szavazatot kapott jelölt indulhat;
e) a második fordulóban indult jelöltek közül a Küldöttgyűlés azt a jelöltet választja elnöknek, aki a több szavazatot szerzi meg;
f) a Küldöttgyűlés az elnök megválasztásában a PTE DOK szenátusi tagját is megválasztja;
g) az elnökválasztás lebonyolításának törvényességért a szervezet Ellenőrző Bizottsága felelős. 

Kérdés esetén vegye fel a kapcsolatot szervezetünkkel az elnok.dok@pte.hu e-mail címen, vagy keresse Irodavezetőnket, Mercz Maját a mercz.maja@pte.hu e-mail címen. 

Pécs, 2026. július 31.


Pécsi Tudományegyetem
Doktorandusz Önkormányzat

